《怀皇甫子安蔡子木一首》
明代·黄省曾

去年春日君看我，今岁逢春我忆君。可柰长安瞻近日，徒令三径赋停云。

凤凰北览迢迢隔，鸿雁南来一一闻。旷远同心叹如此，天涯应傍惜离群。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。